
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 827 

^ Οκτωβρίου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 160 στεμμάτων στη θέ¬ 
ση «Ζαρκαδοχώρι» περιφέρειας Δήμου Αλυμυρού 
Νομού Μαγνησίας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
σχεδίου περιοχή «Λιοφάτι» του Δήμου Σπάτων (Ν. 
Αττικής) για τον καθορισμό χώρου ανέγερσης του 
Ελληνικού Ιδρύματος Καρδιολογίας και καθορι¬ 


σμός όρων και περιορισμών δόμησης αυτού. 2 

Χαρακτηρισμός ως διατηρητέου κτιρίου που βρίσκε¬ 
ται εντός του ρυμοτομικού σχεδίου Αθηνών και κα¬ 
θορισμός ειδικών όρων και περιορισμών δόμησης 
αυτού. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αοιθ. 2452 (1) 

Κήρυξη αναδασωτέας έκτασης 160 στεμμάτων στη θέση 
«Ζαρκαδοχώρι» περιφέρειας Δήμου Αλυμυρού Νομού 
Μαγνησίας. 

Ο ΔΙΕΥΘΥΝΤΗΣ ΔΑΣΩΝ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/1979 «Περί προστασίας 


Δασών κλ.π. και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις δ/γέςτου Υπουργείου Γεωργίας. 

α) 160417/1180/8.7.80, β) 182447/3049/24.9.80. 

5. Την αριθμ. 1370/30.7.97 πρόταση του Δασαρχείου 
Αλμυρού με την οποία προτείνεται η κύρυξη της έκτασης 
που αναφέρεται στο θέμα ως αναδασωτέας. 

6. Του Ν. 2503/30.5.97 «Περί διοίκησης, αποκέντρωσης, 
στελέχωσης της Περιφέρειας κ.α. δ/ξεις. 

7. Την αριθμ. 2155/29.8.97 Απόφαση του Γενικού 
Γραμματέατης Περιφέρειας Θεσσαλίας, περί εξουσιοδο- 
τήσεως των Δ/ντών Δασών των Νομών της Περιφέρειας 
να υπογράφουν με εντολή του αποφάσεις για την κήρυξη 
αναδασωτέων εκτάσεων. 

8. Το με αριθμό 28352/3.9.97 απόφαση του Εθνικού 
Τυπογραφείου, με το οποίο μας επεστράφη η αριθμ. 
2072/20.8.97 απόφασή μας αδημοσίευτη λόγω εφαρμο¬ 
γής από 1.9.97του Ν. 2503/30.5.97, αποφασίζουμε: 

Κηρύσσουμε αναδασωτέα με σκοπό την διατήρηση 
του χαρακτήρα της ως δασικής έκτασης και την αποκα¬ 
τάσταση με φυσική αναγέννηση της βλάστησης που α¬ 
ποτεφρώθηκε την ιδιόκτητη έκταση με δασικό χαρακτή¬ 
ρα, εμβαδού 160 στρεμ. που βρίσκεται στη θέση «Ζαρ¬ 
καδοχώρι» περιφέρειας Δήμου Αλμυρού και προσδιο¬ 
ρίζεται από τα στοιχεία: 

1, 2.22, 1 και έχει όρια: 

Ανατολικά: Γεωργικές καλλιέργειες. 

Δυτικά: Γ εωργικές καλλιέργειες και δασική έκταση. 

Βόρεια: Γεωργικές καλλιέργειες. 

Νότια: Γεωργικές καλλιέργειες. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 15 Σεπτεμβρίου 1997 

Με εντολή Γ.Γ. Περιφ. Θεσσαλίας 
Ο Δ/ντής Δασών κ.α.α. 

ΕΥΣΤ. ΣΤΑΘΑΡΑΚΟΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 27746/5806 (2) 

Έγκριση τοπικού ρυμοτομικού σχεδίου στην εκτός σχεδί¬ 
ου περιοχή «Λιοφάτι» του Δήμου Σπάτων (Ν. Αττικής) 
για τον καθορισμό χώρου ανέγερσης του Ελληνικού 
Ιδρύματος Καρδιολογίας και καθορισμός όρων και πε¬ 
ριορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 
« Επέκταση των πολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (Α'33) , όπως αντικαταστάθη- 
κε με την παρ. 13 του άρθρου 8 του Ν. 1512/1985 
«Τροποποίηση και συμπλήρωση πολεοδομικών διατάξε¬ 
ων, ρύθμιση συναφών θεμάτων και θεμάτων του Ταμείου 
Νομικών» (Α' 4) και με την παρ. 1 του άρθρου 29 του Ν. 
2224/1994 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευο- 
μένων από αυτό νομικών προσώπων και άλλες διατάξεις 
(Α' 112). 

2. Τις διατάξεις των άρθρων 6 (παρ. 1), 7, 8 και 9 του Ν. 
1577/1985 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 13 (παρ. 1,2 και 3) του 
Ν. 1647/ 1986 «Οργανισμός Κτηματολογίου και Χαρτο¬ 
γραφήσεων Ελλάδας (Ο.Κ.Χ.Ε.) και άλλες σχετικές 
διατάξεις» (Α' 141) και με το άρθρο 1 (παρ. 3, 4) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α'38). 

4. Την 131/1996 γνωμοδότηση του Δημοτικού Συμβου¬ 
λίου Σπάτων. 


5. Την 61/1996 γνωμοδότηση του Κοινοτικού Συμβου¬ 
λίου Πικερμίου. 

6. Το 3845/1997 έγγραφο του Οργανισμού Αθήνας. 

7. Το 75754/581/1997 έγγραφο του Υπουργείου 
Γεωργίας Δ/νσης Προστασίας Δασών και Φυσικής 
Προστασίας. 

8. Το 112/1997 υπηρεσιακό σημείωμα της Διεύθυνσης 
Πολεοδομικού Σχεδιασμού. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού οι¬ 
κείου Ο.Τ.Α., αποφασίζουμε: 

1. Εγκρίνεται τοπικό ρυμοτομικό σχέδιο στην εκτός 
σχεδίου περιοχή «Λιοφάτι» του Δήμου Σπατών (Ν. 
Αττικής), για τον καθορισμό χώρου ανέγερσης κτιρίων 
του Ελληνικού Ιδρύματος Καρδιολογίας με χρήση εργα¬ 
στηρίων, γραφείων και λοιπών εγκαταστάσεων καρδιολο¬ 
γικού ερευνητικού κέντρου, όπως ο χώρος φάινεται πε¬ 
ρικλειόμενο με πράσινη γραμμή στο σχετικό πρωτότυπο 
διάγραμμα σε κλίμακα 1:500, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 27746/1997 πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση. 

2. Οι όροι και περιορισμοί δόμησης του παραπάνω χώ¬ 
ρου καθορίζονται ως εξής: 

α. Μέγιστο ποσοστό κάλυψης: δέκα τοις εκατό (10%) 
της επιφάνειας του. 

β. Συντελεστής δόμησης: είκοσι εκατοστά (0.20). 

γ. Μέγιστο επιτρεπόμενο ύψος των ανεγερθησομένων 
κτιρίων: έντεκα (11,00) μέτρα. 

δ. Τα ανεγερθησόμενα κτίρια πρέπει να απέχουν από τα 
πλάγια όρια του χώρου δέκα (10,00) μέτρα τουλάχιστον. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Σεπτεμβρίου 1997 

ΟΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 27750/5810 (3) 

Χαρακτηρισμός ως διατηρητέου κτιρίου που βρίσκεται ε¬ 
ντός του ρυμοτομικού σχεδίου Αθηνών και καθορι¬ 
σμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29 Α του Ν. 1558/1985 
«Κυβέρνηση και Κυβερνητικά Όργανα» (ΑΊ37), το οποίο 
προστέθη κε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

3. Την υπ' αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωρο¬ 
ταξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στον Γενικό Γραμ¬ 
ματέα, και στους Προϊσταμένους των Γενικών Διευ¬ 
θύνσεων, Διευθύνσεων και Τμημάτων του Υπουργείου 
Περιβάλλοντος, Χωροταξίας και Δημοσίων Έργων - πλην 
Γενικής Γραμματείας Δημοσίων Έργων» (1126Β/ 
16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α' 9). 

5. Την από 6.8.1997 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 7.8.1997 σύμφωνη γνώμη της ενδιαφερομέ- 
νης εταιρείας δια του εκπροσώπου της Η. Μαρασούλη 
(αρ. πρωτ. ΥΠΕΧΩΔΕ 24669/6946/7.8.1997). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού οι¬ 
κείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του εγκεκριμένου ρυμοτομικού σχεδίου Αθη¬ 
νών, στηνπεριχή Κεραμεικού και ειδικότερα επί της Ιεράς 
Οδού αρ. 18-20, φερόμενο ως ιδιοκτησία της «Η. και Ε. 
Μαρασούλη Καλλιτεχνική - Ψυχαγωγική - Τουριστική και 
Εμπορική Ανώνυμη Εταιρεία» - Ιερά Οδός Α.Ε.», όπως 
φαίνεται με μαύρη διαγράμμιση στο σχετικό πρωτότυπο 


διάγραμμα σε κλίμακα 1:1000, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 27750/1997 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο, και οι ε¬ 
ναρμονιζόμενες με αυτό μεταγενέστερες προσθήκες, όχι 
όμως και οι πάσης φύσεως επεμβάσεις (μορφολογικές ή 
οικοδομικές) που αλλιώνουν το αρχικό κτίριο. 

Ο καθορισμός των επεμβάσεων που αλλοιώνουν το αρ¬ 
χικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλοίωση ή καταστροφή των επί 
μέρους διατηρητέων αρχιτεκτονικών και διακοσμητικών 
στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο. 

5. Αίτηση για προσθήκη στο διατηρητέο κτίριο αποστέ- 
λεται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων έργων, με γνώμη της ΕΠΑΕ, για ειδική ρύθ¬ 
μιση σύμφωνα μετις διατάξεις της παρ. 2 του άρθρου 4 
του Ν. 1577/85 «ΓΟΚ» (Α’ 210), εφόσον δεν παραβλάπτε¬ 
ται το διατηρητέο κτίριο και ο χώρος που το περιβάλλει. 

6. Επιτρέπεται η αναδιαρρύθμιση καθώς και η ενίσχυση 
του φέροντος οργανισμού στο εσωτερικό του κτιρίου. 

7. Επιτρέπεται η χρήση του κτιρίου ως χώρος συνά¬ 
θροισης κοινού - θέατρο και ως κέντρο πολιτιστικών εκ¬ 
δηλώσεων (κέντρο διασκέδασης - αναψυχής). 

8. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

9. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών, απαιτείται η έγκριση της ΕΠΑΕ. 

10. Η ισχύς της παρούσας απόφασης αρχίζει απότ ην 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Σεπτεμβρίου 1997 
Με εντολή Υπουργού 
Ο Γ ενικός Γ ραμματέας 
ΔΗ Μ. ΣΑΡΑΦΟΓΛΟΥ 

